Kyla Ross

Kyla Ross (født 24. oktober 1996 i Honolulu) er en amerikansk turner. Hun var med på det amerikanske laget som vant gull i lagkonkurransen i sommer-OL 2012 i London.Women's Team, Final Results OL2012.com, hentet 31.juli 2012

Hun ble født 24. oktober 1996 i Honolulu i Hawaii. Foreldrene var Jason og Kiana Ross. Faren er svart og japansk; moren er filippinsk og puertoricansk.

Som 3-åring begynte hun med turn i Sør-Carolina; i 2005 flyttet hun til California hvor hun nå bor.

Hun er to ganger amerikansk allround juniormester.Asian American Athletes Represent U.S. at 2012 Olympics  New America Media, 25. juli 2012

Hun debuterte som senior i 2012. I det amerikanske uttakningsmesterskapet til OL i San Jose, California i juni/juli 2012 kom hun på femteplass sammenlagt. Hun tok delt førsteplass i skranke med 31,150 poeng og kom på tredjeplass i bom med 29,950 poeng.
2012 US Olympic Trials - Finals  usagym.org (pdf), hentet 26. juli 2012 Hun ble deretter tatt ut til OL som den yngste på det amerikanske laget.

Hennes kallenavn er «Mighty Mouse».

 Referanser 

 Eksterne lenker 



Kategori:Turnere fra USA
Kategori:Deltakere for USA under Sommer-OL 2012
Kategori:Gymnaster under Sommer-OL 2012
Kategori:Olympiske mestere for USA
Kategori:Medaljevinnere under Sommer-OL 2012
Kategori:Fødsler i 1996
Kategori:Olympiske medaljevinnere i gymnastikk